Det+magiske+3-tallet-clm

Tallet 3 er et magisk tall i retorikken. Det brukes først og fremst for å skape en begynnelse, midtdel og slutt. (Penne & Hertzberg, 2008: 74) Hele talen vår har vi delt opp i tre deler; innledning, hoveddel og avslutning. Hoveddelen har vi igjen delt i opp i tre deler, der vi fokuserer på tre forskjellige temaer vi ønsker å formidle på en klar og tydelig måte som mulig; nemlig skolemiljø, læringsmiljø og fremtid. Ved å dele opp disse har vi forsøkt å skape en god struktur på talen som gjør at den får en oppbygging med et klart sluttpunkt. Ikke bare har vi brukt denne tretallsregelen i talens oppbygging, for det er ikke tilfeldig at anaforene vi bruker er gjentatt tre ganger. Det gjør også at disse poengene får en god struktur, og en tydeligere sammenheng når vi innledningsvis bruker dette virkemiddelet. Denne måten å strukturere en tale på kaller vi gjerne for ”den gylne hånd”, i og med at vi kan bruke fingrene til å telle de ulike delene; innledning, hoveddel med tre hovedtemaer og til slutt avslutning. (Penne & Hertzberg, 2008: 78) Dette gjør også at talen blir enklere å memorere og fremføre. Det bør den også være, i og med at det kan sees på som en svakhet, og et tegn på rot hvis den ikke er enkel å lære seg. Hvordan vil da tilhørerne kunne huske den?